**Õppetööst Kadrina Kunstidekoolis pärast eriolukorra lõppemist**

Võime lõpuks rõõmustada ja õppetööd jätkata normaalsel moel! Elasime selle raske aja ikkagi koostöös üle ja loodame, et ees ootavad paremad ajad.

**Alates 18. maist** jätkub õppetöö kunstidekoolis vastavalt kokkulepetele õpetajatega ja direktori ettepanekutega. Toimuvad nii kontakttunnid koolis kui jätkub osaliselt ka distantsõpe.

**Individuaalõpe** jätkub soovitavalt kõigi õpilastega, **rühmatunnid solfedžos** toimuvad ainult eelkooli, IV ja VII klassi õpilastega, sest neile toimuvad muusikalised katsed, tasemetööd ja eksamid. Kõik rühmatundide tegevused toimuvad koolis solfedžoklassis, sest rühmades on piisavalt vähe õpilasi ja saame rakendada praegu kehtivaid nõudeid. **Kunstitunnid** jätkuvad kas õuesõppena või oma klassides vastavalt võimalustele.

**Eksamid** nii muusikakoolis kui ka **lõputööde kaitsmised** kunstiosakonnas toimuvad üldjuhul maikuu viimasel nädalal. **Hindamine** viimasel trimestril on arvestuslik, mitte hindeline. Aastahinne pannakse õpilastele välja kahe viimase trimestri hinnete alusel.

**Lõpuaktuse** praeguseks kuupäevaks on **3. juuni kell 17:00.** Igal lõpetajal on võimalus külaliseks kutsuda 2 inimest. Loodetavasti selles osas muudatusi ette ei tule ja kui tulebki, anname sellest koheselt teada.

**Muusikalised katsed** uueks õppeaastaks viime läbi kahes osas, juunis ja vajadusel augusti lõpus. **Sisseastumistingimused** on leitavad meie kooli veebilehel. Eelkooli astuda soovijatel soovitame ära õppida üks lihtne lastelaul. Avalduste vormid kooli astumiseks on kooli veebilehel <http://kunstidekool.kadrina.ee/>

**Esimesed muusikalised katsed** uutele õpilastele (nii I klassi kui eelkooli astujatele) toimuvad **2. juunil kell alates 16:00.**

Soovijatel palun saata mulle kooli astumiseks meili teel avaldus ja siis saame kokku leppida konkreetses katsetele tuleku ajas.

Koolis ootame õpilastelt seda, et nad siseneksid huvikeskuse peauksest, peseksid korralikult enne tundi minekut käed, lahkuksid koolimajast kohe pärast tundi kõrvalukse kaudu.

Küsimuste korral palun helistada **mobiilinumbrile 5228966** või minu meiliaadressile **eve.vunk@kadrina.ee**

Kohtumiseni koolis! Jäägem terveks ja rõõmustage oma õpetajaid täiesti uudses olukorras õpituga! Tänan kõiki õpilasi, lapsevanemaid ja õpetajaid, kes väga heatahtlikult suhtusid eriolukorda ja säilitasid positiivset meelt.

**Eve Vunk**

**Kadrina Kunstidekooli direktor**